| *Lyopsetta exilis* |
| --- |
|  |
| Estado de conservación |
| LC  |
| Clasificación científica |
| 

|  |  |
| --- | --- |
| Reino: | Animalia |
| Filo: | Chordata |
| Subfilo: | Vertebrata |
| Clase: | Actinopterygii |
| Subclase: | Neopterygii |
| Infraclase: | Teleostei |
| Superorde: | Acanthopterygii |
| Orde: | Pleuronectiformes |
| Suborde: | Pleuronectoidei |
| Familia: | Pleuronectidae |
| Subfamilia: | Lyopsettinae |
| Xénero: | *Lyopsetta*Jordan & Goss, 1885 |
| Especie: | ***L. exilis*** |

 |
| Nome binomial |
| *Lyopsetta exilis*(Jordan & Gilbert 1880) |
| Distribución de Lyopsetta exilisDistribución de *Lyopsetta exilis*Distribución de *Lyopsetta exilis* |

***Lyopsetta exilis*** é unha especie de peixe teleósteo da orde dos pleuronectiformes, suborde dos pleuronectoideos, familia dos pleuronéctidos e subfamilia dos liopsetinos, a única do xénero *Lyopsetta*.

Como todos os peixes da familia dos pleuronéctidos ten o corpo aplanado, asimétrico, e cos dous ollos situados no lado pigmentado do corpo.

Trfátase dun peixe mariño, demersal que habita nas costas do Pacífico leste, desde a desembocadura do río Alsek en Alasca, polo norte, até a illa Cedros, na Baixa California, México, a 425 km ao sur da cidade de Ensenada, polo sur.

Taxonomía
---------

### Xénero

O xénero foi descrito en 1885 polos naturalistas estadounidenses David Starr Jordan e David Kopp Goss.

### Especie

En canto á especie, describírona en 1880 o anteriormente citado Jordan e o ictiólogo, así mesmo estadounidense, Charles Henry Gilbert, baixo o nome de *Hippoglossoides exilis*.

### Sinónimo

Ademais de polo nome orixinario, e polo actualmente aceptado, a especie foi coñecida tamén polo sinónimo *Eopsetta exilis* (Jordan & Gilbert, 1880).

Características
---------------

Pode alcanzar alé os 35 cm de lonxitude. A súa columna vertebral está formada por de 42 a 46 vértebras. A aleta dorsal está sustentada por de 72 a 78 raios, e a anal por de 57 a 65 raios. A aleta dorsal ten a súa orixe sobre a parte anterior do ollo superior. A aleta caudal é arredondada. As aletas peectorais son pequenas e estreitas.

Bioloxía
--------

### Hábitat

É un peixe mariño, batidemersal, que vive a profundidades de entre os 25 e os 800 m, nas proximidades de zonas rochosas.

### Distribución

*Lyopsetta exilis* distribúese pola costa leste do Pacífico, desde o suese de Alasca (desde a desembocadura do río Alsek) até o centro da Baixa California, polo que se encontra no Canadá, nos Estados Unidos (estados de Alasca, California, Oregón, e Washington) e en México.

### Nutrición

A dieta de *Lyopsetta exilis* inclúe diversos organismos zoobentónicos: crustáceos como krill, misidáceos, anfípodos e camaróns, así como vermes e algúns pequenos peixes.

Pesca
-----

*Lyopsetta exilis* é capturado pola industria da pesca comercial, e está considerado como un bo peixe para a alimentación humana, aínda que se consome en cantidades significativas debido ao seu pequeno tamaño.

Estado de conservación
----------------------

A poboación de *Lyopsetta exilis* considérase relativamente abundante, e estábel, en toda a súa área de distribución.

Desde o ano 2010 a situación da especie está avaliada pola UICN como *LC* (pouco preocupante) debido á súa ampla área de distribución e á súa abundancia. E aínda que está sometida ás capturas por parte da industria pesqueira comercial, isto non se considera como unha grande ameaza para a conservación desta especie na actualidade. Porén, a comprobación continua dos seus niveis poboacionais é necesaria para garantir que, no futuro, non sexa necesrio incluíla nunha categoría de ameaza.

Notas
-----

1. 1 2 3 4  De Silva, R.; Milligan, H.; Lutz, M.; Batchelor, A.; Jopling, B.; Kemp, K.; Lewis, S.; Lintott, P.; Sears, J.; Wilson, P.; Smith, J. & Livingston, F. (2000):*Lyopsetta exilis* na *Lista vermella de especies ameazadas* da UICN. Versión 2015.2.
2. ↑  *Lyopsetta* Jordan & Goss, 1885 no WoRMS.
3. 1 2  *Lyopsetta exilis* (Jordan & Gilbert, 1880) no WoRMS.
4. 1 2  *Lyopsetta exilis* (Jordan & Gilbert, 1880) en FishBase.
5. ↑  Allen, M. J. & G. B. Smith (1988): *Atlas and zoogeography of common fishes in the Bering Sea and northeastern Pacific*. NOAA Tech. Rep. NMFS 66.
6. ↑  Clemens, W. A. & G. V. Wilby (1961): *Fishes of the Pacific coast of Canada*. 2nd ed. *Fish. Res. Bd. Canada Bull. **68**: 443.*
7. 1 2  Sempier, Stephen (2003): Slender Sole (*Eopsetta exilis)*, tamén coñecido como *Lyopsetta exilis* en *Marine Species With Aquaculture Potential*. Hatfield Marine Science Center.
8. ↑  Doyle, M. J.; Mier, K. L.; Busby, M. S. & Brodeur, R. D. (2002): "Regional variation in springtime ichthyoplankton assemblages in the northeast Pacific Ocean". *Progress in Oceanography* '*53*: 247-281.

Véxase tamén
------------

### Bibliografía

* Burton, Maurice & Robert Burton (1984): *Encyclopedia of Fish*. Saint Louis, EE.UU: BPC Publishing. ISBN 0-7064-0393-2.
* Eschmeyer, William N. ed. (1998): *Catalog of Fishes*. Special Publication of the *Center for Biodiversity Research and Information*, núm. 1, vol. 1-3. San Francisco (California, Estados Unidos): California Academy of Sciences. ISBN 0-940228-47-5.
* Nelson, Joseph S. (2006): *Fishes of the World*. Nova York: John Wiley & Sons, Inc. ISBN 0-471-25031-7.

### Outros artigos

* Pleuronectiformes

### Ligazóns externas

* *Lyopsetta exilis* Arquivado 08 de agosto de 2015 en Wayback Machine. na EOL.
* *Lyopsetta exilis* na ADW.

|  |  |
| --- | --- |
| Control de autoridades | 
* Wd: Q2082033
* MAG: 2779903639

 |

|  |  |
| --- | --- |
| Identificadores taxonómicos | 
* ADW: Lyopsetta
* FishBase: 4246
* GBIF: 2409226
* iNaturalist: 104926
* IRMNG: 11072339
* ITIS: 172871
* IUCN: 154845
* NCBI: 195626
* WoRMS: 281452

 |

|  |  |
| --- | --- |
| Identificadores | 
* UMLS: C0329999
* UNII: 0W4UL239A3

 |